Vera Rubin

Vera Florence Cooper Rubin (1928–2016) panèka astronom Amèrika Serikat sè ngawwâli kajhiyân rotasi galaksi bân nemmowaghi parbhidhâ'ân antarana kecepatan rotasi galaksi sè èra-kèra bân sè èyamatè.Dennis Overbye (27-12-2016). "Vera Rubin, 88, Dies; Opened Doors in Astronomy, and for Women". nytimes.com. Èyaksès tangghâl 8 Jânuwari 2026. Temmowanna Vera dhâddhi bhuktè penting kabâḍâ'ânna materi petteng (dark matter) bân èpalaggheng lèbât panyama'an Observatorium Vera C. Rubin è Chili.

 Kaoḍi'ân 
Vera Rubin lahèr è tangghâl 23 Juli 1928 è Philadelphia, Pennsylvania. Vera panèka ana' bungso ḍâri ḍuwâ' satarètanan. Ramana sè anyama Philip Cooper, alako mènangka insinyur listrik è Bell Telephone, sabâtara èbhuna sè anyama Rose Cooper, jhughân alako è perusahaan sè paḍâ kantos kaḍuwâna akabin.

È taon 1938, kalowargana Vera ngallè ka Washington, D.C. Bâkto ghânèka, Vera sè aomor 10 taon molaè lèbur ḍâ' astronomi sa'amponna segghut ngamatè bintang ḍâri candèla kamarra. Vera acarèta jhâ' sajjhâk ghi' kènè', Vera lebbi lèbur ḍâ' partanya'an katèmbhâng jâwâbhân, bân arassa ḍhunnya panèka kennengngan sè possa' kalabân katerrotaowan. Abhâreng ramana, Vera aghâbây tèlèskop saḍerhana ḍâri karḍus bân molaè ngamatè sarta nyatet lintasan meteor.

 Sombher